text: Як нагадваюць у тэксьце, UNICEF дадзены глябальны мандат у абароне правоў усіх дзяцей, у тым ліку ў Беларусі, але фонд пакуль не камэнтаваў гісторыі.
  Як беларускі офіс ацэньвае ўжываньне гвалту і пагрозу гвалтам з боку настаўніцы адносна вучня 4 клясу?
  Як офіс ацэньвае выказваньне Лукашэнкі адносна канкрэтнага дзіцяці, якое пацярпела ад гвалту ў школе?
  Якія захады зьбіраецца прыняць фонд, каб абараніць правы дзіця, якое «стала мішэньню для публічнага булінгу з боку Аляксандра Лукашэнкі, які, сярод іншага, вядомы 25-гадовай практыкай грубых парушэньняў правоў чалавека ў Рэспубліцы Беларусь»?
  Матолька заклікае падпісантаў адсылаць такія ж звароты да прадстаўніка UNICEF праз сайт беларускага офісу ці на электронную пошту офісу, а таксама прадстаўніку Праграмы разьвіцьця ААН у Беларусі.
  Гомельскае выданьне «Сильные новости» апублікавала 13 верасьня відэа, зьнятае вучнямі мясцовай школы №15: настаўніца замахваецца партай на вучня і абражае яго. У прыватнасьці, настаўніца кажа: «Я ў турму пайду, а табе *** [гамон] будзе».